open-index/open-wikipedia-markdown huggingface dataset:
Sogningen/Sogns Avis

***Sogningen/Sogns Avis*** (S/SA) var en avis som ble utgitt i Leikanger i Sogn og Fjordane. Avisa var et resultat av en fusjon mellom avisene *[[Sogningen]]* og *[[Sogns Avis]]*.

I 1957 kjøpte trykkerieier Ingvald Husabø i Leikanger forlagsretten til *Sogningen*, to år senere avtalte den samme boktrykkeren å ta over utgivelsen av *Sogns Avis*. De to avisene ble helintegrert under tittelen *Sogningen/Sogns Avis* i 1972, etter å ha vært redaksjonelt samkjørt, men egne avisprodukter siden 1959. *S/SA* slo seg i 1992 sammen med *[[Sogn og Fjordane (avis)|Sogn og Fjordane]]* og etablerte den nye avisa *[[Sogn Avis]]* i Leikanger.

## Ansvarlig redaktør
* Gerhard Haugland 1987-1992
* Hans Arnesen 1972-1987
## Referanser
Lois Lane

**Lois Lane** er en tegneseriefigur fra tegneseriene om Supermann skapt av Jerry Siegel og Joe Shuster, satt i DC-universet.  

Hennes første opptreden var i ACTION COMICS Nr.1, 1938.

Lois Lane er journalist i den fiktive avisen *[[Daily Planet]]*, sammen Clark Kent. Hennes funksjon de første 60 årene av tegneserien var å havne i trøbbel for så å bli reddet av Supermann, som hun var forelsket i. Det hun imidlertid ikke visste, var at hennes kollega Clark Kent er Supermanns alter ego. 

I nyere versjoner (ca.2020) er Lane gift med Supermann/Clark i tegneseriene og hun har blitt oppgradert til en prisbelønt, mer selvstendig journalist. 

Lois Lane hadde et eget seriehefte i USA fra 1958 til 1974.

## Referanser
Freddy Åsblom

**Freddy Jonas Åsblom** (født 5. mars 1990 i Nacka i Stockholms län) er en svensk skuespiller.

Han fikk rollen som Ville i tv-serien *[[Livet enligt Rosa]]* der han spiller Rosas beste venn. Han er også med i filmen *[[Rosa - the Movie]]* hvor han spiller Rosas kjæreste. Han fikk også en rolle i tv-serien *[[Höök]]* der han spiller sønnen til kriminalsjef Eva Höök.
  
## Filmografi (utvalg)
### Spillefilm
* 2010 – *[[Orion (film)|Orion]]* – Petrus (filminnspilling) 
* 2007 – *[[Rosa - the Movie]]* – Ville

### TV-serier
* 2009 – *[[De halvt dolda]]* – David 
* 2007 – *[[Höök]]* – Lasse Höök 
* 2005 – *[[Livet enligt Rosa]]* – Ville

## Referanser


## Eksterne lenker
*
Vendalen (sætergrend)

**Vendalen** er ei sætergrend i Sør-Fron kommune på sørsiden (oftest omtalt som vestsiden) av Gudbrandsdalen ca. 15 kilometer fra avkjøringen fra E6 ved Hundorp. Veg til sætra ble bygd i 1906, vegen fortsetter innover til Peer Gyntveien ved Fagerhøy.

Vendalssætrene ligger på en skråning ned mot Vendalsvatnet. På eldre kart finner vi navneformene Busætrene og Buvatnet.

Sætergrenda omfatter flere gamle sæterbygninger: Hjetlund, Fosse, Graffer og Olstad. Hjetlundsætra, som er den første sætra man kommer til når man kommer opp fra bygda, har et imponerende fjøs i tørrmur og et sel som er kledd med store skiferplater. Olstadsætra, som ligger innerst, har også et imponerende fjøs i tørrmur, bygd sammen med selet.

Fra Vendalen går det sti til Nysætra, Heggesætra og Toftsætra. Dessuten til Svinslåsætrene i Ringebu kommune.

## Referanser
Vokalise

**Vokalise** er en ordløs sang, som vanligvis utføres på vokaler. Vokaliser blir gjerne brukt i øvelser, men har også blitt brukt i kunstmusikk. 
Lokking, hjaling og kauking er også ofte vokaliser.
Magnus Kihlstedt

**Magnus Kihlstedt** (født 29. februar 1972 i Munkedal) er en svensk tidligere fotballkeeper. Per 2004 hadde han spilt 13 kamper for . 

I Norge spilte han for Lillestrøm og Brann, der han etter hvert måtte vike for Ivar Rønningen. Han er senere blitt dansk liga- og cupmester med FC København.

## Klubber
* Munkedals IF &ndash; 1988 
* IK Oddevold 1989 &ndash; 1996
* Lillestrøm &ndash; 1997/1998
* Brann &ndash; 1999/2000
* FC København &ndash; 2001/2005

## Referanser


## Eksterne lenker
*
Larvikslista

**Larvikslista** var en lokal politisk gruppering i Larvik kommune.

Larvikslista ble etablert foran kommunestyrevalget 2003. Lista ønsket fortgang i byutviklingen, der kulturhus og flytting av ferjeleiet ble flaggsaker. Ved valget ble Larvikslista kommunens nest største parti, fikk inn åtte av 35 i kommunestyret. Førstekandidaten, Inger-Johanne Gran, ble varaordfører og Arne Bredvei ble gruppeleder.

Arne Bredvei (bror av NRKs korrespondent i Afrika, Dag Bredvei) skulle være utenlands i to år og Finn Øivind Gabrielsen overtok som gruppeleder fra nyttår 2007. Høsten 2007 sluttet Gran. Tone M. Anderssen, som er kulturhuset Bølgens styreleder, forlot Larvikslista til fordel for Venstre. Finn Øivind Gabrielsen og Ingjerd Beate Nyhus Larsen kjempet om å bli ordførerkandidat foran kommunestyrevalget 2007. Gabrielsen vant. Larvikslista gikk ned til fire mandater ved dette valget.

I januar 2011 vedtok Larvikslista å legge seg ned.

Leder i Larvikslista var Per Bjønnes Kristiansen, tidligere medlem i RV.

## Referanser


## Eksterne lenker
*
Sidsel Sørli

**Sidsel Sørli** (født 16. mars 1949 som *Sidsel Forslund*) er en norsk skuespiller fra Spydeberg.

Sørli jobbet med administrasjon i NRK i 22 år, blant annet som økonomiansvarlig i NRK-kantina. Hun er også politisk aktiv og sitter i kommunestyret i Indre Østfold for Senterpartiet i perioden 2019-2023. Hun ble kjent for rollen som Ruth Narvestad i NRKs TV-serie *[[Borettslaget]]* i 2002, og spilte også i den påfølgende juleutgaven *Jul i Borettslaget* (2002) og i *Narvestad tar ferie* (2017). På 1970-tallet var hun med i gruppen Strengegjengen, hvor hun spilte trekkspill og gitar. Som figuren Ruth Narvestad spiller hun også trekkspill. 

## TV og film

* 2017: Narvestad tar ferie (TV-serie) - som Ruth Narvestad
* 2002: Borettsslaget (TV-serie) - som Ruth Narvestad
* 2002-2008: Jul i Borettslaget - som Ruth Narvestad

## Referanser
Gynaephora selenitica

**''Gynaephora selenitica'' ** er en sommerfugl i gruppen børstespinnere (Lymantriidae). Denne mørke arten forekommer ikke i Norge, de nærmeste bestandene er i det sørlige Finland.

## Utseende
En middelsstor (vingespenn 26 – 37&nbsp;mm), kraftig, mørkegrå spinner. Hannen har fjærformede antenner, hunnen trådformede. Kroppen er kledt med ganske lange, mørkegrå hår og rundt bakkroppsspissen har den en dusk av lange hår (analull). Forvingen er mørkegrå, tynt skjellkledt og delvis gjennomsiktig, med en lys, strekformet flekk omtrent midt i vingen og et ujevnt, lyst tverrbånd nær ytterkanten. Hårfrynsene langs kanten er vekselvis lysegrå og mørke. Bakvingen er ensfarget mørkegrå. Hos hannen er den kantet med ganske lange, gulaktige hårfrynser, hos hunnen er disse grå.
Larven er svart med tufser av lange, grå hår. Den har to bunter av lengre, svarte hår i forenden og en slik bunt bak. På ryggen har den fem "barberkoster" av tette, oppstående hår som er hvite på sidene og svarte i midten. Den ligner sterkt på larven til heibørstespinner (*Calliteara fascelina*), men er litt mørkere på afreg.

Gynaephora selenitica - kuu-villkäpa röövik sirplutsernil.jpg| 
Gynaephora selenitica MHNT.CUT.2012.0.356 mont Rachais Male.jpg|♂ 
Gynaephora selenitica MHNT.CUT.2012.0.356 mont Rachais female.jpg|♀  


## Levevis
Denne sommerfuglen er knyttet til myrer. Larvene lever på ulike slags busker, mest på lyng-arter. De voksne sommerfuglene flyr om dagen, helst i solskinn, i mai – juni. Hunnen sitter mest stille og sender ut feromoner, som kan lokke hanner på lang avstand. Hun flyr meget sjelden, blant annet på grunn av den tunge eggmassen hun har i bakkroppen. Sommerfuglene tar ikke næring til seg og lever bare noen få dager. Som hos mange andre børstespinnere ser man larvene mye oftere enn de voksne sommerfuglene. Etter paringen legger hunnen 150 – 220 egg fordelt på flere eggklynger. De dekkes med noen av hårene fra hunnens bakkroppsspiss. En stor del av larvene blir ofte angrepet av parasitter, og mange dør i løpet av vinteren på grunn av soppangrep. Larven overvintrer, og forvandler seg til en puppe tidlig neste vår, denne klekkes etter omtrent en måned.
## Utbredelse
Arten forekommer bare i Europa, fra det sydøstlige Frankrike gjennom Mellom-Europa østover til Uralfjellene. I Norden finnes den bare i det sydligste Finland, der bestandene har svinget sterkt. Til tider har arten vært tallrik, andre ganger nesten helt borte.
## Kilder
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Bilde av hannen: http://www.funet.fi/pub/sci/bio/life/insecta/lepidoptera/ditrysia/noctuoidea/lymantriidae/gynaephora/selenitica.jpg
## Eksterne lenker
*
Rebecca Cartwright

**Rebecca «Bec» Cartwright** (født 1983) er australsk skuespiller, og mest kjent fra TV-serien *[[Home and Away]]*.  

Cartwright spilte *Hayley Smith Lawson*, men hun ble i slutten av 2005 byttet ut med skuespilleren Ella Scott Lynch, fordi hun var gravid, noe rollefiguren Hayley var på den tiden.

## Referanser


## Eksterne lenker
*
Respiratorisk-syncytialt virus

**Respiratorisk-syncytialt virus** er et virus som overføres med sekret fra luftveiene, via luftsmitte og med forurensede hender.

Infeksjon med RS-virus er meget smittsom. Blant friske voksne gir viruset forkjølelse og lungebetennelse. Blant barn yngre enn to år kan viruset være farlig og føre til luftveisobstruksjon og sykehusinnleggelse. I u-land er viruset en stor årsak til høy barnedødlighet. Etter cirka tre år utvikler barn antistoffer mot viruset som reduserer faren. Voksne med nedsatt immunforsvar står også i fare for alvorlig infeksjon på grunn av viruset.

## Referanser
Pete Ross

**Pete Ross** er en tegneseriefigur som opptrer i tegneseriene om Superboy som publiseres av DC Comics. Pete Ross ble introdusert i *Superboy* #86 i 1960 i en historie som var skrevet av Leo Dorfman og tegnet av George Papp. Pete Ross er Clark Kents beste venn og den eneste som kjenner til hans hemmelige identitet som Superboy. Pete er sønnen til dommer Abigail Ross, og Bill Ross, eieren av the Ross Creamed Corn.

## Smallville
Pete Ross som spilles av Sam Jones III, er Clark's bestevenn i de tre første sesongene av Smallville. Han var også bestevenn med Chloe Sullivan som ledet «The Torch» skoleavisa. Pete er den første som får vite om Clark's krefter utenfor familien.
Isadora Duncan

**Angela Isadora Duncan** (1877–1927) var en amerikansk danser. Hun blir regnet som en pioner for moderne dans. Hun var lite kjent i USA, men ble svært populær i Europa.

Isadora Duncan døde under dramatiske omstendigheter. Under en biltur i Nice satte en bit av det lange sjalet hennes seg fast i eikene på den åpne sportsbilen hun satt i, og hun brakk nakken.

## Referanser


## Eksterne lenker
* 
* Fakta og bøker om Isadora Duncan  (engelsk)
* Autentisk filmopptak
*
Harstadfjellet

**Harstadfjellet** er et grensefjell mellom kommunene Gjemnes og Hustadvika i Møre og Romsdal. Fjellet har en høyde på 1&nbsp;004 moh.

I Gjemnes har flere gårder ved foten av fjellet navnet *Harstad*.

## Referanser
Lavek

**Lavek A.S.** er en norsk bedrift som eies 100 prosent av Larvik kommune. Bedriften har i overkant av 50 ansatte og sysselsatte. Lavek A.S. tilbyr såkalt tilrettelagt arbeid for yrkeshemmede. Arbeidet tilrettelegges for at de sysselsatte skal oppleve mestring i en meningsfylt hverdag.

Bedriften får økonomisk tilskudd fra staten gjennom NAV, og har i tillegg inntekter gjennom egenproduksjon.

## Eksterne lenker
*
Supermann (andre betydninger)

**[[Supermann]]** eller **Superman** har flere betydninger:

## Film & TV
### Film
**[[Superman (1978)|Superman]]*, en amerikansk spillefilm fra 1978 med Christopher Reeve i rollen som Supermann.
**[[Superman II]]*, en amerikansk spillefilm fra 1980 med Christopher Reeve i rollen som Supermann.
**[[Superman III]]*, en amerikansk spillefilm fra 1983 med Christopher Reeve i rollen som Supermann.
**[[Superman IV: The Quest for Peace]]*, en amerikansk spillefilm fra 1987 med Christopher Reeve i rollen som Supermann.
**[[Superman Returns]]*, en amerikansk spillefilm fra 2006 med Brandon Routh i rollen som Supermann.
**[[Man of Steel]]*, en am. spillefilm som hadde première i juni 2013 med Henry Cavill i rollen som Supermann.
**[[Supermann (tegnefilmserie 1941)|Supermann]]*, en gruppe på 17 amerikanske animert kortfilmer produsert fra 1941 til 1943.
**[[Supermann (filmserie 1948)|Supermann]]*, en am. filmserie i 15 deler fra 1948.
**[[Atom Man vs. Superman]]*, en am. filmserie i 15 deler fra 1950.

### TV
**[[Superman (TV 1988)|Superman]]*, en amerikansk animasjonserie fra 1988.
***, en amerikansk animasjonsserie som gikk på TV fra 1996 til 2000.
**[[Lois & Clark]]*, am. TV-serie som gikk fra 1993 til 2000 med Dean Cain som Clark.
**[[Smallville]]*, am. TV-serie som har gått på TV siden 2001.

## Sport
*Dwight «Superman» Howard; basketballspiller i NBA.
*Shaquille «Superman» O'Neal; basketballspiller i NBA.

## Annet
**[[The Adventures of Superman]]*, en am. radiohørespillserie som gikk fra 1940 til 1951.
**[[Overmennesket]]*, en bok av Friedrich Nietzsche utgitt 1883. Boka blir ofte omtalt som Superman eller supermennesket.
Aciklovir

**Aciklovir** (Zovirax) er et legemiddel som er spesielt effektivt mot herpesvirus. Herpesvirus har et enzym som bidrar til å fosforylere aciklovir, som da blir aktivt.

Fosforylert aciklovir hemmer viral DNA-polymerase. Nydanning av virusets DNA hemmes.

Hos herpesvirus hemmes virusspesifikk DNA-polymerase ca. 30 ganger mer effektivt enn den humane, og fører til at humane vertceller skades lite.

## Litteratur

* 
*
«Berntine»

**«Berntine»** er ei ishavsskute som ble bygd ved Tromsø Skipsverft i 1890.

«Berntine» er per 2018 den eldste ishavsskuta under seil i Norge og ble erklært verneverdig i 1990. Hjemmehavna har fra rundt 1980 vært Tønsberg.

## Historie
Etter at skipper Nils Johnsen fra Tromsø i 1888 forliste med sin selfangstskute «Berntine», bestemte han seg for å bygge en ny og mer solid ishavsskute, og fikk nye «Berntine» bygd etter modell av enmasters Hardangerjakter.

Skuta ble brukt i selfangsten fram til rundt 1920, fra 1905 med nye eiere fra Vardø. Seinere ble hun brukt mer som fraktefartøy, bl.a. av tørrfisk langs kysten. I 1913 fikk hun montert inn en motor for lettere å ta seg inn og ut av havner, men seilene var fortsatt det viktigste framkomstmiddelet.

Omkring 1930 ble «Berntine» kjøpt av brødrene Kilvær fra Vega-området som hovedsakelig brukte henne til å frakte trelast på Helgelandskysten.

I 1946 overtok K. Grønnebekk fartøyet. Han bygde det om til motorjakt, ishavsriggen ble fjernet, mast med lastebom montert, og et stort styrhus akter og større lasteluke bygd. Med den store ombyggingen ble navnet endret til «Havnøy», oppkalt etter ei øy på Helgelandskysten. «Havnøy» gikk i fraktfart langs kysten fra 1946 til 1979, fra 1960 med Ingvald Bjøringsøy i Kristiansund som eier.

Ved hjelp av staten, riksantikvaren og private ble «Havnøy» kjøpt opp til bruk i barnevernsarbeid i Tønsberg. Gjenoppbygging til seilskute startet i 1980 og året etter sto «Havnøy» ferdig rigget som tomasters galeas. Fra 1982 drev barnevernstiftelsen Havnøy skuta, men i 2008 ble eierskap og drift overdratt til Stiftelsen Berntine, et samarbeid mellom Loggen kystlag og Fulehuks venner. Samtidig fikk skuta tilbake sitt opprinnelige navn, «Berntine».

## Kilder
* ''Litt historikk om «Berntine»'', berntine.no
* ''«Berntine»'' , tonsbergmaritimekultur.no
* ''«Berntine»'', Norsk forening for fartøysvern
* Lene Granli og Sverre Lilleeng: ''Havnøy blir til Berntine'', nrk.no Vestfold, publisert 31. mai 2008

## Eksterne lenker

*
Krumtapp

**Krumtapp** er på norsk en eldre betegnelse på *veivtapp* i motorer, betegnelsen har fortsatt denne betydningen på dansk, hvor det også betyr sveiv eller veiv generelt. En vital mekanisk del, som brukes mellom stempelmotorens veivaksel og råde, for å overføre opp- og nedgående (frem- og tilbakegående) bevegelser til en roterende bevegelse eller omvendt.

Ordet brukes i overført betydning om ildsjeler som er sentrale og tilnærmet uunnværlige for en sak eller bevegelse, omtrent som veivakselen er en sentral del av en motor
Bethlehem (Pennsylvania)

**Bethlehem** er en by i Pennsylvania i USA, og ligger cirka 70&nbsp;km nord for Philadelphia. Byen ble grunnlagt i 1741, det første universitetet ble bygd der i 1865. Ved folketellingen i 2010 hadde byen 74 982 innbyggere.

Næringslivet består av blant annet mye kjemisk industri, store stålverk og møbelfabrikker.

## Referanser


## Eksterne lenker
*
Hybrid Synergy Drive

**Hybrid Synergy Drive** (HSD) er en teknologi som blir brukt i hybridbilen Toyota Prius og andre av Toyotas hybridmodeller.

## Referanser
Slaget om Basra 2003

**Slaget om Basra** ( i mars-april 2003) var et av de første større slagene under Invasjonen av Irak. Kampene stod mellom britiske og irakiske styrker.

Den britiske 7. panserbrigade (de berømte *Desert Rats*) kjempet seg inn i Iraks nest-største by 6. april og kom under konstante angrep fra regulære irakiske soldater, samt Fedayeen. De britiske *Red Devils* renset det gamle kvarteret i byen, som var utilgjengelig for kjøretøyer. De britiske styrkene skaffet seg adkomst til Basra etter det største slaget mellom stridsvogner siden 2. verdenskrig da Royal Scots Dragoon Guards ødela 14 irakiske stridsvogner 27. mars.

## Referanser


## Eksterne lenker
* Britains Small Wars: The Battle for Basra
Klatreguramier

* *[[Anabas]]*
* *[[Ctenopoma]]*
* *[[Microctenopoma]]*
* *[[Sandelia]]*

**Klatreguramier** er en gruppe labyrintfisker beslektet med guramier.
De fleste artene pleier egg og yngel.

Navnet på gruppen kommer av dyrenes evne til å klatre ut av vannet og «gå» korte strekninger. De bruker gjellelokkene som støtter mens de dytter seg fremover med finnene og halen.

Den siamesiske kampfisken ble tidligere regnet til klatreguramiene, men er nå plassert blant guramiene.

## Eksterne lenker
*
Cox (Alicante)

**Cox** er en kommune i *comarca* i Vega Baja del Segura i Comunitat Valenciana i Spania.
## Eksterne lenker
*
CA Osasuna

**Club Atlético Osasuna**, også kjent som **Osasuna**, er en spansk fotballklubb fra Pamplona, stiftet i 1920. Klubben spiller i spansk Primera División.

## Spillerstall
Oppdatert 10. september 2024.

### Utlånte spillere

## Kjente tidligere spillere
:Kategori:Fotballspillere for CA Osasuna

## Referanser


## Eksterne lenker
*
Terrorangrepet i Helmand 26. mars 2008

**Terrorangrepet i Helmand 26. mars 2008** skjedde da en bilbombe eksploderte i Gereshk distriktet i Helmand-provinsen i Afghanistan.

## Bakgrunn
Helmand er et område i Afghanistan der Taliban den senere tiden har slåss hardt mot de allierte styrkene som er i området. Gruppen hadde økt antallet med selvmordsangrep og veibomber de siste månedene i 2007 og 2008 i forsøk på å presse utenlandske NATO-styrker ut av landet.

## Angrepet
Bomben var plassert i et forlatt kjøretøy, ifølge afghansk politi.

### Skader
8 mennesker ble drept i angrepet, 17 ble såret, fem av disse var barn.

## Ansvar
Skylden for angrepet ble lagt på Taliban. Politisjefen i Helmand, Mohammad Hussein Andiwal anklaget Taliban for å angripe sivile for «å skape frykt hos folket».

## Se også
* Operasjon Enduring Freedom
* Krigen mot terror

## Referanser
Pepe

**Képler Laveran Lima Ferreira** (født 1983), kjent som **Pepe**, er en brasiliansk-portugisisk tidligere fotballspiller.

Pepe ble klar for Real Madrid ett døgn etter at Bernd Schuster ble bekreftet som ny hovedtrener i Madrid. Han kostet Real Madrid 30 millioner € og spilte for klubben fra 2007 til 2017.

Han er flere ganger blitt utvist og ilagt sanksjoner på grunn av usportslig opptreden.

## Landslaget
Pepe ble tatt ut til følgende lag:
* s EM-tropp til EM i Frankrike 2016 der Portugal vant.
* s tropp til FIFA Confederations Cup 2017 i Russland.
* s tropp til VM i fotball 2018 i Russland.
* s EM-tropp til EM i fotball 2021.
* s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Meritter
;Porto
* Primeira Liga (2): 2005/2006, 2006/2007
* Taça de Portugal (1): 2005/2006
* Supertaça Cândido de Oliveira (2): 2004, 2006
* Intercontinental Cup (1): 2004

;Real Madrid
* Primera División (2): 2007/2008, 2011/2012
* Copa del Rey (2): 2010/2011, 2013/2014
* Supercopa de España (2): 2008, 2012
* UEFA Champions League (1): 2013/2014
* UEFA Super Cup (1): 2014

## Referanser


## Eksterne lenker
* 
*  Profil hos FootballZZ.com også tilgjengelig på Portugisisk, Fransk, Spansk og Brasiliansk.
*  Profil på ForaDeJogo.net også tilgjengelig på Portugisisk.
*  Profil  på PortuGOAL.net
*  Profil på SoccerNet.ESPN.go.com
Circuit Songs

***Circuit Songs*** er et musikkalbum fra 2007. Det var solodebuten til den norske jazzvokalisten Live Maria Roggen og ble utgitt i februar 2007 på merket Jazzland. Albumet består av Roggens tekster og komposisjoner. Albumet vant Spellemannprisen 2007 i åpen klasse.

Andre medvirkende er blant andre Maria Kannegaard, Mattis Kleppen, Gulleiv Wee, Arve Henriksen, Lars Andreas Haug og Bugge Wesseltoft.
Belize City

**Belize City** er den største byen i Belize. Den har om lag 65&nbsp;000 innbyggere (2009). Byen ligger ved den karibiske kysten, og er en av landets viktigste havnebyer. Den ble hardt skadet av orkaner i 1961 og 1978. Belize City var tidligere hovedstaden i Belize, men på grunn av skadene forårsaket av orkanen Hattie i oktober 1961, ble hovedstaden flyttet til en ny, planlagt by lenger inn i landet, som fikk navnet Belmopan.

Byen befinner seg på ei halvøy som er forbundet til fastlandet i den vestlige enden. Elva Haulover Creek deler sentrum i to, og over den går det ei svingbru som forbinder de sentrale gatene Regent Street og Queen Street. Førstnevnte fortsetter sørover gjennom sentrum til den lille øya Bird's Isle.

Blant de viktigste landemerkene i Belize City er svingbrua, St. John's Cathedral, Regjeringshuset, Tinghuset  og Bliss-instituttet. Fra byen går det også ferjer til de populære turistøyene Ambergris Caye og Caye Caulker.

## Referanser


## Eksterne lenker
* 
* Historien til Belize City  på nettstedet til Belize District
Belovo (Russland)

**Belovo** (russisk: Белово) er en by i Kemerovo oblast i Russland. Den ligger ved bredden av Batsjat (ei sideelv til Inja, 120&nbsp;km sør for Kemerovo og har 82&nbsp;425 innbyggere (folketelling 2002), 93&nbsp;108 (folketelling 1989).

Den ble grunnlagt i 1726 som landsbyen Belovo. Bystatus ble innvilget i 1938.

Byen er et av de største industrisenterne i Kuznetskbekkenet, med en sinkfabrikk, et varmekraftverk og flere kullgruver. Den er også et viktig senter for det sibirske jernbanenettverket, med et enormt depot og elektronisk signalsystem.

## Referanser


## Eksterne lenker
*
Leonard Terfeldt

**Leonard Daniel Andreas Terfelt** eller *Leonard Therfelt* (født 20. august 1976 i Hägersten i Stockholm), er en svensk skuespiller. 

## Filmografi
### Spillefilm
* 2007 – *[[Leo (film)|Leo]]* – Leo 
* 2005 –  *[[Fyra veckor i juni]]* – Johan, formann (kreditert soms Leonard Therfelt) 
* 2000 – *[[Jalla! Jalla! ]]* – Paul 

### TV-serie
* 2007 – *[[Höök]]* – Niillas Kimmel 

## Referanser


## Eksterne lenker
*
Peter Carlberg

**Peter Sigvard Carlberg** (født 8. desember 1950 i Essinge församling i Stockholm), er en svensk skuespiller. Han har utdannelse fra Statens scenskola, Stockholm.

## Filmografi
### Spillefilm
* 2008 – *[[Låt den rätte komma in]]* – Lacke 
* 2004 – *[[Bombay Dreams]]* – mann i dør
* 2004 – *[[Skjærsild (film)|Skjærsild]]* – ond ånd

### Kortfilm
* 1992 – *[[Den flygande norrlänningen]]* – faren 
 
### TV-serie
* 2007 – *[[Beck - Det tause skriket]]* – hjemløs (1 episode)
* 2007 – *[[Höök]]* – Janne Hall 
* 2005 – *[[God morgon alla barn]]* – Kent (mini-TV-serie)

## Referanser


## Eksterne lenker
*
Vikja i Viksdalen

**Vikja** (**Viken**) er sentrum i bygden Viksdalen i Sunnfjord kommune, Vestland fylke. Vikja ligger ved den nordøstlige enden av Viksdalsvatnet. Her ligger Viksdalen skule, barnehage, dagligvarebutikk med postfunksjon, bibliotek, frisør, bankfilial og Viksdalen kirke.

Fylkesvei 613 går igjennom sentrum, det er 39 km til kommunesenteret Førde og 25&nbsp;km til Sande.

Begrepet Vikja blir ofte benyttet for hele strekningen fra Vikja sentrum til Roska, da som en av grendene i bygden Viksdalen. De andre er Råheimsdalen, Eldalsdalen og Strand.

## Se også
* Hellebust, gården der de fleste sentrumsfunksjonene i Vikja er.
* Viken, gården der Viksdalen kyrkje er.
Bendigo

**Bendigo** er en by i Australia som ligger 153 km nord-nordvest for Melbourne. Byen ble grunnlagt i 1840. I 1851 ble det gjort et gullfunn i byen som startet et gullrush som nådde sitt høydepunkt i 1853. Fra 1854 slo et stort antall kinesere seg ned i Bendigo for å delta i utvinningen av gullårene på stedet; dette har ført til at Bendigo og delstaten Victoria har en rik kinesisk kulturarv.

Det har blitt funnet store mengder gull i byen. I tillegg til gullrush er Bendigo kjent for sin viktorianske arkitektur.

Jordsmonnet er utmerket for dyrking av jordbruksprodukter. Byen har i tillegg flere fabrikker, som blant annet produserer tekstiler og forskjellige metaller.

## Referanser


## Eksterne lenker
*
Supergirl

:*For filmen fra 1984, se [[Supergirl (film)]]
*'Supergirl** (på norsk også kjent som **Superpiken*') er en [[fiktiv]] figur som opptrer i [[tegneserie]]r fra det [[USA|amerikanske]] forlaget [[DC Comics]] og tilsvarende media, skapt av forfatteren [[Otto Binder]] og formgitt av tegneren [[Al Plastino]]. Supergirl fungerer som den kvinnelige motpart til DC Comics superhelt [[Superman]].

Figuren Supergirl ble utgitt første gang i tegneserieheftet *Action Comics'' nr. 252 (1959) i historien «The Supergirl from Krypton». Siden figurens tegneseriedebut har Supergirl-universet, på samme måte som Supermann-universet, dannet grunnlag for andre produkter og uttrykk. Blant annet har det blitt produsert leketøy, en TV-serie og film.

## Rollefigurer
Supergirl er Clark Kents kusine fra Krypton og har de samme superevnene som ham. Kara er Zor-Els datter og Jor-Els niese. Kara ble født og oppdratt på Krypton.

## Referanser
Liste over skoler i Tønsberg

**Liste over skoler i [[Tønsberg]]**

## Høgskoler
*Høgskolen i Vestfold, avdeling Eik

## Videregående skole
*Færder videregående skole
*Greveskogen videregående skole

## Ungdomsskoler

*Ringshaug ungdomsskole og Karlsvika alternative skole
*Kongseik ungdomsskole
*Presterød ungdomsskole
*Kjelle ungdomsskole (nedlagt)
*Wang Ung (Privat)
*Tønsberg Montessori ungdomsskole (privat)

## Barne- og ungdomsskole

*Byskogen skole
*Granly skole (privat)
*Sem skole
*Tønsberg Montessori (privat)

## Barneskoler

*Barkåker skole
*Eik skole
*Elihu kristne grunnskole (privat)
*Hogsnes oppvekstsenter
*Husvik skole
*Husøy skole
*Jareteigen Montessoriskole (privat)
*Klokkeråsen skole
*Presterød skole
*Ringshaug skole og Karlsvika naturskole
*Sandeåsen skole
*Træleborg skole
*Volden skole

## Andre
*Tønsberg voksenopplæring
*Kulturskolen i Tønsberg

## Referanser
Husvik skole

**Husvik skole** er en barneskole lokalisert på Husvik i Tønsberg.

Skolen ble grunnlagt i 1876 og ble påbygd i 1907. En ny skole ble bygget i 1923, og denne er fortsatt del av dagens bygningsmasse. I første etasje var det da fire klasserom, og i andre etasje bodde lærerne. I 1955 måtte lærerne flytte ut fra skolen for å gjøre plass til flere elever, slik at det ble fire nye klasserom. I 1900 hadde skolen 54 elever, og i 1940 170 elever.

På grunn av stadig økende elevtall måtte skolen igjen bygges ut, og dagens totalrenoverte bygning sto innflytningsklar høsten 2004. I 2020 er det 352 elever på Husvik skole.

## Rektorer
* 1992–2007: Erik Relander Tømte
* 2007–2011: Mette Krogh
* 2011–2018: Bobbie Abell
* 2018–: Bente Thuen Alfheim

## Kjente elever som har gått på Husvik skole
* Magnus Carlsen (f. 1990), verdens mest berømte sjakkspiller.

## Referanser
Himba

**Himba** er et folk i det nordvestlige Namibia og sørlige Angola, beslektet med hereroene. De er tradisjonelt et semi-nomadisk gjeter-folk med leveområder på begge sider av Kunene-elva siden 15- og 1600-tallet. De ble hardt rammet av tørke i 1979 og 1982, og mange måtte søke seg mot lønnsarbeid og nødhjelp. Krigen mellom SWAPO og Sør-Afrika på 1980-tallet reduserte mobiliteten og mange ble skadd av landminer.

I 1995 ble himba beskrevet som et av Afrikas siste naturfolk. Livsgrunnlaget var truet av det Norad-finansierte Epupa-prosjektet et damprosjekt i Kunene-elva, der Norconsult laget forstudien i 1993 og var med på en mulighetsstudie i 1995. I underkant av tusen himba bodde deler av året i reservoarområdet, mens omkring fem tusen brukte området mer eller mindre regelmessig. Området ved elva var av stor betydning som beite i den tørre årstiden. I tillegg var det gravplasser som stod sentralt i deres religionsutøvelse. Prosjektet ble etter flere års kamp lagt på is i 2005. Et mindre inngripende prosjekt for de nærliggene Baynes-fallene ble satt på vent i 2015, men tatt fram igjen tre år seinere. 

Himba-folket ble kjent for et norsk publikum gjennom NRK-serien Den store reisen.

## Referanser
Lod

**Lod** (hebraisk לוֹד, arabisk اَلْلُدّْ, uttalt *al-Ludd*, gresk-latin *Lydda*) er en by i sentraldistriktet i Israel. 

Lod er en historisk by datert bak til de gamle grekerne og romertiden, og senter for Israels internasjonale hovedflyplass, Ben Gurion internasjonale lufthavn, også tidvis kjent som Lod flyplass. Flyplassen og relatert industri er den største sysselsetningskilden i Lod. Den jødiske agendas oppsamlingssenter, hovedsenteret for å ta imot aliyah-ankomster i Israel, er også lokalisert i Lod. Ifølge Israels statistiske sentralbyrå hadde Lod en befolkning på 66&nbsp;800 på slutten av 2006.

## Referanser


## Eksterne lenker
*
Johan Mjällby

**Karl Johan Siward Mjällby** (født 9. februar 1971 i Järfälla) er en svensk tidligere fotballspiller som både var forsvarer og midtbanespiller. Han ble i 2010 ansatt som assistenttrener for den skotske klubben Celtic under hans tidligere lagkamerat Neil Lennon.

I moderklubben Bele spilte han både fotball og tennis. Som 13-åring gikk han til AIK. Som 14-åring la han fotball til side for å satse på tennis. Da framgangen uteble valgte han å returnere til AIK etter halvt år uten fotball.

I 1991 var han på prøvespill hos  sammen med lagkamerat Pascal Simpson.

I januar 1992 røk han korsbåndet i høyre kne. Han ble borte fra fotball i halvannet år og gikk dermed glipp av Sveriges deltakelse i OL i 1992.

I 1996 ble han flyttet opp fra forsvaret til midtbanen og imponerte såpass at han på våren 1997 ble innkalt til A-landslaget.

Mjällby var blant nøkkelspillerne da AIK vant SM-gull i 1998. Deretter dro han til Skottland for å spille for Celtic FC. Etter å ha prøvespilt for den spanske klubben Levante UD, returnerte han i 2006 til AIK, men la opp i mai samme år på grunn av skadeproblemer. 

## Landslagskarriere
Han debuterte på  12. mars 1997 mot , en treningskamp i Tel Aviv som Sverige vant med 1–0. Mjällby var sentral og bar kapteinsbindet under VM 2002. 

## Referanser


## Eksterne lenker
* 
* Svenska Fotbollförbundet 
* AIK 
* BDFutbol
Husøy skole (Tønsberg)

**Husøy skole** var en barneskole på øya Husøy i Tønsberg kommune. Den første skolen ble grunnlagt i 1877. Skolen fikk deretter nytt bygg i 1905. I 2012 ble skolen nedlagt og elevene flyttet til Føynland skole i Færder kommune.

## Referanser


## Eksterne lenker
* 
* Skolens hjemmeside
Historia Animalium

**Historia Animalium**, gresk *Peri ta zôia historiôn*, *Dyrenes historie*, er en zoologisk naturhistorie av den greske filosofen Aristoteles.

Det antikke verket fra 4. århundre f.Kr. består av lange og til dels misforståtte beskrivelser (gresk *historiai*) av tallrike fisker, skalldyr og andre dyr og deres anatomi. Verket består av ni bøker. Ektheten av bok syv og ni har blitt bestridt, og en påstått tiende bok er helt sikkert et forfalskeri. Også datering av verket har vært omdiskutert, men det er mulig at Aristoteles begynte å skissere verket i løpet av sin tid på øya Lesbos i Egeerhavet en gang rundt 343 f.Kr., og at det siden har vært skrevet over et lengre tidsrom med stadig nye endringer. 

Etter Aristoteles’ død synes det som om hans elever bortimot neglisjerte hans forskningsprogram som hadde begynt med hans zoologiske skrifter, unntatt Theofrastos som skrev flere avhandlinger om dyr. I løpet av hele antikken har det ikke blitt bevart noen kommentarer over *Historia Animalium*, men heller ikke over andre zoologisk verk. Filosofen Diogenes Laërtius kjente til det, men sannsynligvis kun av omtale. Galen kjente derimot til det og siterte enkelte utsagn som han delvis samtykket og delvis forkastet.

## Se også

* Corpus Aristotelicum

## Eksterne lenker
* Engelsk oversettelse ved D'Arcy Wentworth Thompson
Klokkeråsen skole

Den første bygningen til **Klokkeråsen skole** ble tatt i bruk i 1872, med andre etasje bygd på i 1879. Dagens skolebygning sto klar i 1931. Skolen fikk nytt tilbygg i 1999. Skolen ble nedlagt våren 2009.

Skolebygningene ble brukt høsten 2009 midlertidig som ungdomsskole istedenfor Byskogen ungdomsskole på grunn av oppussing.
Fra april 2010 til juni 2012 ble skolen brukt til undervisning av elever fra den nedbrente Åsgården skole.
Fra august 2012 vil tilbygget bli brukt som barnehage av barn fra den nedbrente Regnbuen barnehage.

## Referanser
Presterød skole

**Presterød skole** er en barneskole på Tolvsrød i Tønsberg kommune. Presterød skole omfatter grunnskoletilbud fra 1. til 7. klasse og skolefritidsordning.

Det opprinnelige bygget ved Presterød skole stod ferdig i 1925, og overtok etter Tolvsrød og Råel skoler som da ble nedlagt. Tilbygg kom 1948 og 1958.

## Se også
* Presterød ungdomsskole

## Referanser
Sandeåsen skole

**Sandeåsen skole** er en barneskole i Tønsberg kommune i Vestfold, lokalisert i nær avstand til områdene Sandeåsen, Presterødåsen, Olsrød og Gauterød. Skolen har i dag rundt 369 elever fordelt på 1.-7. trinn, i tillegg til skolefritidsordning (SFO) med i overkant av 100 barn.

Skolebygningen stod ferdig i 1978, og var en av de første norske skoler der alle klasserom ble samlet rundt et felles mediatek. Flere provisoriske paviljonger er føyet til i etterkant.

Den 17. desember 2002 sto skolen i brann da en bøtte med stearin kokte over og tok fyr under et juleverksted. Heldigvis ble ingen skadd, og brannen ble fort slukket av daværende rektor. Skolen fikk kun moderate småskader.

## Nye Sandeåsen skole

Nye Sandeåsen skole stod klar i 2010 og ligger rett ved siden av dagens skolebygning. Den gamle skolebygningen har nå blitt barnehage.

Det nye skolebygget er i bladet *[[Arkitektnytt]]* beskrevet som en «kube»i to etasjer, med delvis underetasje, et kompakt volum kombinert med en klar strukturering av utendørsområdet, med en streng i nord/syd-retning som danner en ryggrad i anlegget og deler området i soner. Det etableres en fellessone inkludert et adkomsttorg, en skolesone og en sone for barnehagen''.

Sandeåsen skole er en toparallell skole, men har valgt å holde de to klassene på hvert trinn sammen som en klasse med 2 pedagoger.

## Referanser
Træleborg skole

**Træleborg skole** er en flerkulturell barneskole på Træleborg i Tønsberg. Skolen har et spesielt fokus på flerkulturelt arbeid blant elever og foresatte. Ca. 30 % av elevene har minoritetsbakgrunn. Træleborg skole har rundt 300 elever i en alder fra fem til tretten år inndelt fra første til syvende klasse. Etter syvende klasse fortsetter elevene på Byskogen ungdomsskole på Solvang. Træleborg skole disponererer også et stort uteområde med en nærliggende fotballbane.

1. august 2007 ble skolen utvidet med **Regnbuen**, som har ansvaret for mottak og opplæring i norsk for barn som kommer til kommunen, før de etter ett til to år overføres til en annen skole i nærheten av der de bor.

## Eksterne lenker
* 
* Skolens hjemmeside
Sande dansefestival

**Sande dansefestival** er en festival med vekt på country og dansebandmusikk, den blir arrangert på Sande i Gaular kommune, Sogn og Fjordane. Første gang den ble arrangert var i 2006. Festivalen har egen camping nær festivalområdet, og underholdningen foregår på to scener.

## Artister
Liste over noen av artistene som har deltatt på festivalen:
*2009
**Ole Ivars
**Sie Gubba
**PK & Dansefolket
**Steinar Engelbrektson Band
**Olav Stedje Trio
*2008
**Anne Nørdsti
**Dænsebændet 
**Steinar Engelbrektson Band
*2007
**PK & DanseFolket
*2006
**Vassendgutane
**Ingemars
**Ole Ivars
**PK & DanseFolket
**Anne Nørdsti

## Eksterne lenker
* Sande dansefestival
Madrids søknad om Sommer-OL 2016

**Madrids søknad om Sommer-OL 2016** var en av de sju søknadene om å få arrangere Sommer-OL 2016. Den spanske hovedstaden, Madrid, er en av få større europeiske hovedsteder som ikke har avholdt lekene tidligere. Byen ønsket å følge i fotsporene til Barcelona, som avholdt lekene i 1992, og hadde tidligere søkt om både Sommer-OL 1972 og Sommer-OL 2012, men tapte for henholdsvis München og London.

Madrid ble utpekt til en av de fire finalistene i nominasjonsprosessen foran Sommer-OL 2016 den 4. juni 2008. Den internasjonale olympiske komité (IOK) utpekte på den 13. IOK-kongressen i København i Danmark den 2. oktober 2009 Rio de Janeiro (Brasil) som arrangørby. Rio de Janeiro slo dermed, foruten Madrid, Chicago (USA) og Tokyo (Japan). Praha (Tsjekkia), Baku (Aserbajdsjan) og Doha (Qatar) søkte også om å få lekene, men fikk ikke komme med på den endelige listen over kandidater.

## Detaljer
IOK aksepterte Madrids OL-søknad 4. oktober 2007. Mercedes Coghen ble valgt til leder for prosjektet. Tidligere IOK-president Juan Antonio Samaranch tilbød seg å hjelpe til i søkeprosessen. Madrid har videre en sterk og rik sportskultur.

### Støtte
Ifølge meningsmålinger nøt Madrids søknad stor støtte blant innbyggere. 85 % støttet lekene og 60 % trodde Madrid hadde gode vinnersjanser. Forbedringer i byens infrastruktur og glede over å avholde lekene ble oppgitt som de viktigste grunnene til at man støttet lekene.

### Logo
En konkurranse ble holdt for å finne en logo til lekene. Et antall ble plukket ut, og av dem ble tre stemt fram av publikum som finalekandidater. Den offisielle logoen ble valgt av et ekspertpanel og presentert i september 2007. Logoen ble kalt «Corle» og forestiller en hånd i de olympiske fargene, noe som skal symbolisere en velkomst til lekene. Logoen ble tegnet av argentineren Joaquin Malle. Den endelige utgaven ble noe annerledes enn utkastet.

## Se også
* Chicagos søknad for Sommer-OL 2016

## Referanser


## Eksterne lenker
* 
*  Madrid 2016  Offisiell nettside
Volleyball under Sommer-OL 2000

**Volleyball under Sommer-OL 2000**. Volleyball var med på det olympiske programmet for tiende gang og sandvolleyball for andre gang under OL-2000 i Sydney. Det var fire volleyballturneringer, to for kvinner og to for menn. Tolv herrelag og tolv damelag deltok i innendørsturneringene, hvor Jugoslavia vant herrefinalen over Russland og Cuba beseiret Russland i damefinalen. 24 herrelag og 24 damelag deltok i sandvolleyballturneringen. USA vant herrefinalen og Australia vant damefinalen.  

## Medaljer

## Menn
### Semifinaler

### Finaler

### Plassering

## Kvinner
### Semifinaler

### Finaler

### Plassering
Østtimoresisk centavo

**Centavo** er en myntenhet på Øst-Timor. Den er lovlig valuta ved siden av amerikansk dollar. 

Centavoen ble innført i 2003, ved siden av amerikansk dollar som ble innført i 2000. Dollaren erstattet indonesiske rupiah da FNs interimregjering overtok styringen av landet. Centavoen er knyttet til dollaren, slik at 1 centavo = 1 amerikansk cent. Øst-Timors sentralbank utgir mynter som underenhet av amerikanske dollar.

Det er kun mynter som produseres, og de finnes med pålydende 1, 5, 10, 25, 50 100 og 200 centavo. De har bilde av lokale planter og dyr, samt en historisk person. Øst-Timor har ikke egne sedler. Amerikanske dollarsedler er i omløp.

## Referanser


## Eksterne lenker
* Øst-Timors sentralbank
Volleyball under Sommer-OL 2004

**Volleyball under Sommer-OL 2004**. Volleyball var med på det olympiske programmet for ellevte gang under OL-2004 i Athen. Det var to volleyballturneringer innendørs, en for kvinner og en for menn. Tolv herrelag og tolv damelag deltok. Brasil vant herrefinalen over Italia og Kina beseiret Russland i damefinalen. Sandvolleyball var med som olympisk øvelse for tredje gang. I sandvolleyball deltok 24 tomannslag for herrer og 24 kvinnelag.    

## Medaljer

## Volleyball innendørs
### Menn
#### Kvartfinaler

#### Semifinaler

 

#### Finaler

#### Plassering

### Kvinner
#### Kvartfinaler

#### Semifinaler

#### Finaler

#### Plassering

## Sandvolleyball
### Menn
#### Plassering

### Kvinner
#### Plasseringer
Færder videregående skole

**Færder videregående skole** er en offentlig videregående skole som ligger i Tønsberg kommune i Vestfold. Skolen ble opprettet etter sammenslåing av daværende **Teie og Slottsfjellets videregående skole**, **Tønsberg maritime videregående skole** og **Olsrød videregående skole** 1. august 2003. 
Færder videregående skole ble etablert i 2003 da de tre nevnte skolene ble til én.

Færder videregående skole flyttet inn i nytt bygg til skolestart i august 2014.

## Historie

### Teie videregående skole
Teie videregående ble opprettet i 1948 som Tønsberg yrkesskole. Før sammenslåingen i 2003 hadde skolen ca. 600 elever og 145 ansatte.

### Tønsberg maritime videregående skole
I 1859 ble Tønsberg offentlige sjømannsskole startet. Senere ble den kalt Maskinistskolen. I 1968 flyttet skolen fra Haugar til nytt bygg vest for Nordbyen og fikk senere navnet Tønsberg maritime videregående skole (TMVS).

### Olsrød videregående skole
Skolen ble opprettet i 1911 som husmorskole på Fossnes. Den ble flyttet til Olsrød i 1936.

## Skoleanlegget ved Byfjorden i Tønsberg
Færder videregående skole flyttet inn i nytt bygg til skolestart i august 2014.


File:Teie hovedgaard Banebakken Faerder videregaaende skole Kystkultursenter Toensberg 2015-07-21 cropped panorama 01.jpg|Færder videregående skole ved Tønsberg Kystkultursenter ved Byfjorden i Tønsberg. På andre sida av Banebakken ligger Teie hovedgård og bygningene etter blant annet tidligere Tønsberg yrkesskole.
File:Faerder videregaaende skole Kaldnes Toensberg 2015-07-21 cropped panorama 03.jpg|Skulptur av Ole Lislerud ved hovedinngangen.
File:Faerder videregaaende skole Idrettsbygget Toensberg 2015-07-21 cropped panorama 02.jpg|Gymnastikkbygg til høyre.



### Rektorer
* 2019-: Even Storbråten (fra Sande videregående skole)
* 2014-2019: Ketil Wang-Hansen

## Referanser


## Eksterne lenker
*
Atle Christiansen

**Atle Christiansen** (født 6. desember 1964 i Trondheim) er en norsk skribent, konsulent og frilans litteraturkritiker.

Han er utdannet cand mag har vært litteraturkritiker siden 1987. Han har også jobbet som journalist, lærer, tekstforfatter og kommunikasjonsrådgiver og har publisert artikler og essay i flere bøker. Han er bosatt i Kristiansand.

Christiansen skriver både om skjønnlitteratur og sakprosa, og har vært særlig opptatt av å vise hvordan litterære grep, litterær stil og retorikk i skjønnlitteratur og sakprosa tenker på en annen måte enn argumenter og logisk resonnering. Alle teksttyper – enten det er roman, dikt eller sakprosa – blir i Christiansens kritikker gjerne lest og kritisert både som argument og assosiasjonsfelt, både som resonnement og retorisk strategi.

I 1995 kåret Norsk kritikerlag ham til Årets litteraturkritiker.

## Bibliografi
* *Et digert kapittel* (1994)
* *Historier om Kruse Smith* (2009)
* *Kritikarboka : om litteratur, journalistikk og kvalitet*, Fagbokforlaget (2010)

## Referanser
Drikke

**Drikke**, eller en **drikk**, er vannbasert væske tilberedt for å inntas gjennom munnen (drikkes). I tillegg til å fylle det fysiologiske behovet for vann, har drikker kulturell betydning.

## Vann

De aller fleste drikker inneholder vann, men i mange sammenhenger blir drikkevann i seg selv ikke regnet som en drikk. Alle dyr trenger vann for å overleve og vann har historisk vært livsviktig drikke for mennesker. Sett bort fra fett utgjør vann ca. 70 % av menneskekroppen vekt. Det er en nødvendig bestanddel i stoffskiftets prosesser og fungerer som løsemiddel for mange kroppslige løsningsstoffer.

Destillert (rent) vann er sjeldent i naturen. Kildevann er vanligvis rikt på mineraler (se naturlig mineralvann). Springvann leveres av vannverk i utviklede land. Alle disse typene vann er vanlige å drikke, ofte renset gjennom filtrering.

## Alkoholholdige drikker

En alkoholholdig drikk er en drikk som inneholder etanol, mest kjent som «alkohol» selv om alkoholer per definisjon innbefatter mange andre stoffer. Alkoholholdige drikker som vin og øl har vært del av menneskelig kultur og utvikling i  år.

## Alkoholfrie drikker
Med alkoholfrie eller «ikke-alkoholholdige» drikker menes som regel leskedrikker, squash eller andre tørstedrikker uten etanol, med eller uten kullsyre, som drikkes kalde. Tørstedrikker som inneholder kullsyre kalles brus, utenom mineralvann.

Iste, jus, limonade og saftdrikker er ikke tilsatt kullsyre. Mange leskedrikker inneholder sukker, men noen er i stedet tilsatt kunstige søtningsstoffer.

## Varme drikker
Mange steder er det nødvendig å koke vannet for å unngå å bli syk av mikroorganismer som vannet er forurenset med. Varme drikker er også et vanlig resultat av at man koker eller trekker aromatiske plantedeler i varmt vann for å få frem lukt og smak. Kaffe tilberedes ved å koke eller trakte oppmalte «kaffebønner» (egentlig frø), mens te er blader som trekkes i varmt vann. Kakao lages ved å koke oppmalte «kakaobønner» (også frø).

## Eksterne lenker
*
Amigurumi

**Amigurumi** (編み包み) er den japanske kunsten å hekle og strikke leketøy.

En amigurumi forestiller ofte dyr, men kan også være en menneskelig figur, en matrett eller andre ting. Den klassiske amigurumien har et uproporsjonalt stort hode, store runde øyne og liten kropp, lik det japanske idealet «kawaii», som er så søtt som mulig. Det finnes likevel ingen gitte grenser for hvordan en amigurumi skal se ut.

En amigurumi kan både være håndlaget og fabrikklaget, men den fabrikklaget varianten er vanligst. Figuren lages i med faste masker i en spiral der rundene overlapper hverandre. Øynene og detaljer kan være laget av plast, glass, knapper, tøy eller broderi.

I Japan ble amigurumi populært i 1980-årene, da de ble anvendt i et utdanningsprogram for barn som skulle lære seg å lage dem fra gjenvunnede leker.

«Amigurumi» er et japansk ord som dekker flere design av små kosete dyr. Løst oversatt betyr «amigurumi» små heklede eller strikkede kosebamser med fyll – «ami» betyr heklet/strikket og «nuigurumi» betyr kosete/søte dyr/bamser/dukker. 
## Billedgalleri

Fil:Structured Data Bee 01 (cropped).jpg|
Fil:Amigurumi Unicorn.jpg|
Fil:Amigurumi graduate (cropped).jpg|
Fil:Amigurumi-bear.jpg|


## Referanser


## Eksterne lenker
* Se www.flickr.com for inspirasjon, søk etter amigurumi
* Les Amigurumi - Hva er det? 
*
Sophus Jacobsen

**Sophus Jacobsen** (1833–1912) var en norsk maler. 

Han bodde i Düsseldorf fra 1853 og var der elev av Hans Gude ved Kunstakademie Düsseldorf. Sophus Jacobsen hadde en spesiell forkjærlighet for landskapsmotiver i måneskinn.

Nasjonalgalleriet i Oslo eier *Tysk skoginteriør* og *Bondegård i Eifel*.

## Referanser




## Eksterne lenker
*
Comes a Time

***Comes a Time*** er et musikkalbum fra Neil Young, utgitt i 1978. Det albumet førte Young tilbake til country rock-sjangeren fra albumet *[[Harvest]]* 1972. På mange av sangene korer Nicolette Larson. Albumet var opprinnelig et rent soloalbum, men da Young spilte albumet for Reprise Records, ville de ha ham til å legge til mer rytme enn det allerede var. Dette var Young enig i, og resultatet ble utgivelsen av *Comes a Time*.

## Sporliste
Alle sangene er skrevet av Neil Young, unntatt hvor annet er notert. På sangene «Look Out for My Love» og «Lotta Love» spiller Crazy Horse.

# «Goin' Back» – 4:43 
# «Comes a Time» – 3:05 
# «Look Out for My Love» – 4:06 
# «Lotta Love» – 2:38 
# «Peace of Mind» – 4:11 
# «Human Highway» – 3:09 
# «Already One» – 4:53 
# «Field of Opportunity» – 3:08 
# «Motorcycle Mama» – 3:08 
# «Four Strong Winds» (Ian Tyson) – 4:07

## Personell
*Neil Young – gitar, munnspill, vokal
*Frank Sampedro – gitar, vokal
*Billy Talbot – bass, vokal
*Ralph Molina – trommer, vokal
*Tim Mulligan – saksofon
*Nicolette Larson – harmonivokal
*Ben Keith – steel gitar
*Karl Himmel – trommer
*Tim Drummond – bass
*Spooner Oldham – piano
*Rufus Thibodeaux – fele
*Joe Osborn – bass
*Larrie Londin – trommer
*J. J. Cale – el. gitar
*Farrel Morris – perkusjon
*Rita Fey – autoharpe
*Grant Boatwright, John Christopher, Jerry Shook, Vic Jordan, Steve Gibson, Dale Sellers, Ray Edenton – akustisk gitar
*Shelly Kurland, Stephanie Woolf, Marvin Chantry, Roy Christensen, Gary Vanosdale, Carl Goroditzby, George Binkley, Steve Smith, Larry Harvin, Larry Lasson, Carol Walker, Rebecca Lynch, Virginia Ghristensen, Maryanna Harvin, George Kosmola, Martha Mccrory, Chuck Cochran – strykere

## Eksterne lenker
*